ai4bharat/Pralekha huggingface dataset:
യു.പി.എസ്.സി
കമ്പൈൻഡ് ഡിഫൻസ് സർവീസസ് എക്സാമിനേഷൻ 2019 അന്തിമ ഫലം പ്രസിദ്ധീകരിച്ചു.
യൂണിയൻ പബ്ലിക് സർവീസ് കമ്മീഷൻ സെപ്റ്റംബറിൽ നടത്തിയ പരീക്ഷയുടെയും പ്രതിരോധ മന്ത്രാലയത്തിന്റെ സർവീസ് സെലക്ഷൻ ബോർഡ് ഇന്റർവ്യൂവിന്റെയും അടിസ്ഥാനത്തിൽ കമ്പൈൻഡ് ഡിഫൻസ് സർവീസസ് എക്സാമിനേഷൻ 2019 അന്തിമ ഫലം പ്രസിദ്ധീകരിച്ചു. ഡെറാഡൂണിലെ മിലിറ്ററി അക്കാദമി, ഏഴിമല നേവൽ അക്കാദമി, ഹൈദരാബാദ് എയർഫോഴ്സ് അക്കാദമി എന്നിവിടങ്ങളിലേക്കുള്ള 149 മത് ബാച്ചിന്റെ പ്രവേശനത്തിന് യോഗ്യത നേടിയ 196 ഉദ്യോഗാർഥികളുടെ മെറിറ്റ് അടിസ്ഥാനത്തിൽ ഉള്ള പട്ടിക ഇതോടൊപ്പമുള്ള ലിങ്കിൽ ചേർത്തിരിക്കുന്നു.
ചില ഉദ്യോഗാർത്ഥികൾ മൂന്നു ലിസ്റ്റിലും ഇടം നേടിയിട്ടുണ്ട്. ഗവൺമെന്റ് അറിയിപ്പ് പ്രകാരം സേന അക്കാദമിയിൽ 100 ഒഴിവുകളും , ഏഴിമല നാവിക അക്കാദമിയിൽ 45 ഉം , ഹൈദരാബാദിൽ 32 ഉം  ഒഴിവുകളാണുള്ളത്.
മിലിട്ടറി അക്കാദമിയിൽ പ്രവേശനം നേടുന്നതിന് 2699 പേരും, നേവൽ അക്കാദമിയിലേക്ക് 1592 പേരും, എയർഫോഴ്സ് അക്കാദമിയിലേക്ക് 611 പേരും എഴുത്ത് പരീക്ഷയിൽ യോഗ്യത നേടി. ആർമി ആസ്ഥാനത്ത് നടത്തിയ എസ് എസ് ബി ഇന്റർവ്യൂ വിജയിച്ചവരെയാണ് അന്തിമ യോഗ്യത പട്ടികയിൽ ഉൾപ്പെടുത്തിയിരിക്കുന്നത്. ഈ ലിസ്റ്റിൽ വൈദ്യപരിശോധന ഫലത്തിന്റെ സ്കോർ ഉൾപ്പെടുത്തിയിട്ടില്ല. ഉദ്യോഗാർഥികളുടെ ജനനത്തീയതി, വിദ്യാഭ്യാസ യോഗ്യത എന്നിവ സംബന്ധിച്ച പരിശോധന നടപടികൾ സേന ആസ്ഥാനത്ത് നടന്നുവരികയാണ്. അതിനാൽ ഈ ലിസ്റ്റ് പ്രൊവിഷണലാണ്.
ഉദ്യോഗാർത്ഥികൾ ജനനത്തീയതി, വിദ്യാഭ്യാസ യോഗ്യത എന്നിവ തെളിയിക്കുന്ന അസ്സൽ സർട്ടിഫിക്കറ്റുകളും ഫോട്ടോസ്റ്റാറ്റ് കോപ്പികളും ഉൾപ്പെടെ അവരുടെ മുൻഗണനാക്രമത്തിൽ സേന, നാവിക, വ്യോമ ആ സ്ഥാനങ്ങളിലേക്ക് അയക്കേണ്ടതാണ്.
മേൽവിലാസത്തിൽ എന്തെങ്കിലും വ്യത്യാസമുണ്ടെങ്കിൽ ഉദ്യോഗാർത്ഥികൾ അത് ആസ്ഥാനത്ത് കൃത്യമായി അറിയിക്കേണ്ടതാണ്. ഫലം യുപിഎസ് സി യുടെ www.upsc.gov.in എന്ന വെബ്സൈറ്റിൽ ലഭ്യമാണ്. എന്നാൽ ഓഫീസേഴ്സ് ട്രെയിനിങ് അക്കാദമി ഫലം കൂടി പ്രഖ്യാപിച്ചതിനുശേഷം മാത്രമേ ഉദ്യോഗാർഥികൾക്ക് ലഭിച്ച മാർക്ക് വെബ്സൈറ്റിൽ ലഭ്യമാകുകയുള്ളു. സംശയങ്ങൾക്ക് കമ്മീഷൻ ഓഫീസിന്റെ ഗേറ്റ് 'സി' ക്ക് സമീപമുള്ള ഫെസിലിറ്റേഷൻ കൗണ്ടറിൽ നേരിട്ടോ
011-23385271/011-23381125/011-23098543എന്ന
ഫോൺ നമ്പറിലോ പ്രവർത്തി ദിവസങ്ങളിൽ രാവിലെ 10 മണി മുതൽ 5 മണി വരെ ബന്ധപ്പെടാവുന്നതാണ്.
Click here for final result:
(Visitor Counter : 96
പ്രധാനമന്ത്രിയുടെ ഓഫീസ്
ഹൈദരാബാദിലെ ഭാരത് ബയോടെക് ഫെസിലിറ്റി പ്രധാനമന്ത്രി സന്ദര്ശിച്ചു
കോവിഡിന് വേണ്ടിയുള്ള പ്രതിരോധകുത്തിവയ്പ്പിന്റെ വികസനവൂം ഉല്പ്പാദനപ്രക്രിയയും നേരിട്ട് അവലോകനം ചെയ്യുന്നതിന്റെ ഭാഗമായുള്ള മൂന്ന് നഗരസന്ദര്ശത്തിന്റെ ഭാഗമായി പ്രധാനമന്ത്രി ശ്രീ നരേന്ദ്രമോദി ഹൈദരാബാദിലെ ഭാരത് ബയോടെക് ഫെസിലിറ്റി സന്ദര്ശിച്ചു.
'' ആഭ്യന്തര കോവിഡ്-19 പ്രതിരോധകുത്തിവയ്പ്പിനെക്കുറിച്ച് ഹൈദരാബാദിലെ ഭാരത് ബയോടെക് ഫെസിലിറ്റിയില് വച്ച് വിശദീകരിച്ചു. ഇതുവരെയുള്ള ട്രയലുകളില് അവര്ക്കുണ്ടായ പുരോഗതിക്ക് ശാസ്ത്രജ്ഞരെ അഭിനന്ദിച്ചു. വേഗത്തിലുള്ള പുരോഗതിക്കുള്ള സൗകര്യങ്ങള്ക്ക് വേണ്ടി അവരുടെ ടീം ഐ.സി.എം.ആറുമായി വളരെ അടുത്ത് പ്രവര്ത്തിക്കുകയാണ്'' ഒരു ട്വീറ്റില് പ്രധാനമന്ത്രി പറഞ്ഞു.
രാവിലെ പ്രധാനമന്ത്രി അഹമ്മദാബാദിലെ സൈഡസ് ബയോടെക് പാര്ക്കും സന്ദര്ശിച്ചിരുന്നു.
പ്രധാനമന്ത്രിയുടെ ഓഫീസ്
മുൻ കേന്ദ്രമന്ത്രിയും പ്രശസ്ത അഭിഭാഷകനുമായ ശ്രീ ശാന്തി ഭൂഷണിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ കേന്ദ്രമന്ത്രിയും പ്രശസ്ത അഭിഭാഷകനുമായ ശ്രീ ശാന്തി ഭൂഷണിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
"ശ്രീ ശാന്തി ഭൂഷൺ ജി നിയമരംഗത്തെ സംഭാവനകൾക്കും അധഃസ്ഥിതർക്ക് വേണ്ടി സംസാരിക്കുന്നതിലുള്ള അഭിനിവേശത്തിനും അനുസ്മരിക്കപ്പെടും. അദ്ദേഹത്തിന്റെ വിയോഗത്തിൽ വേദനയുണ്ട്. അദ്ദേഹത്തിന്റെ കുടുംബത്തിന് അനുശോചനം. ഓം ശാന്തി."
Shri Shanti Bhushan Ji will be remembered for his contribution to the legal field and passion towards speaking for the underprivileged. Pained by his passing away. Condolences to his family. Om Shanti.
— Narendra Modi  January 31, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 196.32 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.58 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 79,313
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,923 പേര്ക്ക്
രോഗമുക്തി നിരക്ക് നിലവില് 98.61%
പ്രതിവാര രോഗസ്ഥിരീകരണ നിരക്ക് 2.67%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 196.32 കോടി  പിന്നിട്ടു. 2,53,09,999 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.58 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10408349
രണ്ടാം ഡോസ് 10056882
കരുതല് ഡോസ് 5541271
മുന്നണിപ്പോരാളികള്
ഒന്നാം ഡോസ് 18422159
രണ്ടാം ഡോസ് 17613030
കരുതല് ഡോസ് 9666829
12-14 പ്രായപരിധിയിലുള്ളവര്
ഒന്നാം ഡോസ് 35819121
രണ്ടാം ഡോസ് 21296142
15-18 പ്രായപരിധിയിലുള്ളവര്
ഒന്നാം ഡോസ് 60128335
രണ്ടാം ഡോസ് 47832947
18-44 പ്രായപരിധിയിലുള്ളവര്
ഒന്നാം ഡോസ് 557922551
രണ്ടാം ഡോസ് 498173044
കരുതല് ഡോസ് 2087553
45-59 പ്രായപരിധിയിലുള്ളവര്
ഒന്നാം ഡോസ് 203390274
രണ്ടാം ഡോസ് 192725116
കരുതല് ഡോസ് 2125281
60നുമേല് പ്രായമുള്ളവര്
ഒന്നാം ഡോസ് 127209000
രണ്ടാം ഡോസ് 120333098
കരുതല് ഡോസ് 22492021
കരുതല് ഡോസ് 4,19,12,955
ആകെ 1,96,32,43,003
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 79,313 ; ഇത് രാജ്യത്തെ മൊത്തം സജീവ കേസുകളുടെ 0.18% ആണ്.
ദേശീയ രോഗമുക്തി നിരക്ക് 98.61 % ആണ്. കഴിഞ്ഞ 24 മണിക്കൂറിനുള്ളില് 7,293 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,27,15,193 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 9,923 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,88,641 പരിശോധനകള് നടത്തി. ആകെ 85.85 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.67 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.55 ശതമാനമാണ്.
(ND
പ്രധാനമന്ത്രിയുടെ ഓഫീസ്
സ്റ്റാൻഡ് അപ്പ് ഇന്ത്യയുടെ ആറാം വാർഷികത്തിൽ പ്രധാനമന്ത്രി ഇന്ത്യയുടെ സംരംഭകത്വ വീര്യം എടുത്തുകാട്ടി
ഇന്ത്യയുടെ സംരംഭകത്വ വീര്യം വഴിതിരിച്ചുവിടാനുള്ള തുടർച്ചയായ ശ്രമങ്ങളുടെ ഭാഗമാണ് സ്റ്റാൻഡ് അപ്പ് ഇന്ത്യ സംരംഭത്തെ പ്രധാനമന്ത്രി ശ്രീ നരേന്ദ്ര മോദി വിശേഷിപ്പിച്ചത്
സ്റ്റാൻഡ് അപ്പ് ഇന്ത്യ സംരംഭത്തിന് ഇന്ന് 6 വർഷം തികയുകയാണ്.
പ്രധാനമന്ത്രി ട്വീറ്റ് ചെയ്തു:
"ഇന്ത്യ സംരംഭകത്വ ഊർജത്താൽ നിറഞ്ഞതാണ്, ഈ ചേതനയെ കൂടുതൽ പുരോഗതിയിലേക്കും സമൃദ്ധിയിലേക്കും എത്തിക്കുന്നതിനുള്ള തുടർച്ചയായ ശ്രമങ്ങളുടെ ഭാഗമാണ് സ്റ്റാൻഡ് അപ്പ് ഇന്ത്യ സംരംഭം"
-ND-
(
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ സ്ക്വാഷ് പുരുഷ സിംഗിൾസിൽ വെള്ളി മെഡൽ നേടിയ സൗരവ് ഘോഷാലിന് പ്രധാനമന്ത്രിയുടെ പ്രശംസ
ഏഷ്യൻ ഗെയിംസിൽ സ്ക്വാഷ് പുരുഷ സിംഗിൾസിൽ വെള്ളി മെഡൽ നേടിയ സൗരവ് ഘോഷാലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"സ്ക്വാഷ് പുരുഷ സിംഗിൾസ് ഇനത്തിൽ വെള്ളി മെഡൽ നേടിയതിന് നമ്മുടെ ചാമ്പ്യൻ ഘോഷാലിന് അനുമോദനങ്ങള് . ഗെയിമിലെ അദ്ദേഹത്തിന്റെ നൈപുണ്യത്തിന്റെയും നിശ്ചയദാർഢ്യത്തിന്റെയും അതിശയകരമായ പ്രകടനമാണ് ഇത് സാധ്യമാക്കിയത്. ഈ വേദിയിലെ നേട്ടം അദ്ദേഹത്തിന്റെ അചഞ്ചലമായ പ്രതിബദ്ധതയുടെയും പരിശീലനത്തിന്റെയും തെളിവാണ്."
Hats off to our champion player @SauravGhosal for winning the Silver Medal in the Squash Men's Singles event. His fantastic display of skill and determination in the game made this possible. This podium finish is a testament to his unwavering commitment and discipline. pic.twitter.com/Hh5q4uoFPB
— Narendra Modi  October 5, 2023
ഉപരാഷ്ട്രപതിയുടെ കാര്യാലയം
ദേശീയവികസനത്തില് അദ്ധ്യാപകര്മുഖ്യശില്പികള്: ഉപരാഷ്ട്രപതി അദ്ധ്യാപകര്ക്കുള്ളദേശീയഅവാര്ഡുകള് സമ്മാനിച്ചു
(ദേശീയവികസനത്തില് അദ്ധ്യാപകര് മുഖ്യശില്പികളാണെന്നുംഅടിസ്ഥാന വിദ്യാഭ്യാസംമാതൃഭാഷയിലായിരിക്കണമെന്നും ഉപരാഷ്ട്രപതി ശ്രീ. എം. വെങ്കയ്യനായിഡു പറഞ്ഞു. അദ്ധ്യാപക ദിനത്തോടനുബന്ധിച്ച് ന്യൂഡല്ഹിയില് 2017-ലെ ദേശീയ അദ്ധ്യാപക അവാര്ഡുകള്വിതരണംചെയ്യുകയായിരുന്നുഅദ്ദേഹം. അദ്ധ്യാപകരെആദരിക്കുകവഴിവ്യക്തികളെന്ന നിലയില്അവരുടെവിശിഷ്ടസേവനത്തെ അംഗീകരിക്കുന്നതിന് പുറമെ, കാര്യക്ഷമത, പ്രതിബദ്ധത, കൂട്ടുപ്രവര്ത്തനം എന്നിവയിലൂടെയുള്ള നേട്ടത്തില്കൂടിയാണ്ഗവണ്മെന്റ്എടുത്തുകാട്ടുന്നതെന്ന് ഉപരാഷ്ട്രപതി പറഞ്ഞു. ലോകമെമ്പാടുമുള്ള രാജ്യങ്ങള്ഇന്ത്യയെഒരുവിശ്വഗുരുവായിഅംഗീകരിച്ചിട്ടുണ്ട്. കഴിഞ്ഞ രണ്ട് സഹസ്രാബ്ദങ്ങളിലേറെയായിവിജ്ഞാന നിര്മ്മിതിയുടേയുംധൈഷണികഉദ്യമങ്ങളുടെയുംപ്രവാഹംതുടരുകയാണ്. എന്നിരുന്നാലുംഎല്ലാകുട്ടികള്ക്കുംയുവാക്കള്ക്കുംമുതിര്ന്നവര്ക്കുംഗുണമേന്മയുള്ളവിദ്യാഭ്യാസംലഭ്യമാക്കുന്നതില്സ്ഥിരമായചിലവെല്ലുവിളികള്ഉണ്ടെന്ന് ശ്രീ. നായിഡുചൂണ്ടിക്കാട്ടി. സമൂഹത്തിന്റെ മനോഭാവത്തിലുംസമീപനത്തിലുംമാറ്റംവരുത്തേണ്ടതുണ്ട്. വിദ്യാഭ്യാസത്തെയും അദ്ധ്യാപകരെയും ബഹുമാനിക്കണമെന്ന ഒരു ധര്മ്മ ചിന്ത സൃഷ്ടിക്കണമെന്നുംഅദ്ദേഹംആവശ്യപ്പെട്ടു.
രാജ്യത്തെമ്പാടും നിന്ന്തെരഞ്ഞെടുത്ത 45 അദ്ധ്യാപകര്ക്ക് ഉപരാഷ്ട്രപതിദേശീയ പുരസ്കാരങ്ങള് സമ്മാനിച്ചു. കേന്ദ്ര മനുഷ്യവിഭവവികസന മന്ത്രി ശ്രീ. പ്രകാശ്ജാവ്ദേക്കര്, സഹമന്ത്രി ശ്രീ. ഉപേന്ദ്ര കുഷ്വാഹതുടങ്ങിയവര്ചടങ്ങില്സന്നിഹിതരായിരുന്നു.
ND/MRD
പ്രധാനമന്ത്രിയുടെ ഓഫീസ്
കുമാർ പോസ്റ്റിൽ പ്രവർത്തനക്ഷമമായി വിന്യസിക്കപ്പെട്ട ആദ്യ വനിതാ ഓഫീസറായ ക്യാപ്റ്റൻ ശിവ ചൗഹാനെ പ്രധാനമന്ത്രി അഭിനന്ദിച്ചു
ലോകത്തിലെ ഏറ്റവും ഉയരം കൂടിയ സിയാച്ചിൻ യുദ്ധഭൂമിയായ കുമാർ പോസ്റ്റിൽ കഠിനമായ പരിശീലനം പൂർത്തിയാക്കിയ ശേഷം പ്രവർത്തനക്ഷമമായി വിന്യസിക്കപ്പെട്ട ആദ്യത്തെ വനിതാ ഓഫീസറായി ഫയർ ആൻഡ് ഫ്യൂറി സാപ്പേഴ്സിന്റെ ക്യാപ്റ്റൻ ശിവ ചൗഹാൻ മാറിയെന്ന് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
"ഫയർ ആൻഡ് ഫ്യൂരി സാപ്പേഴ്സ് കോർപ്സിന്റെ പോസ്റ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
" ഇന്ത്യയുടെ നാരി ശക്തിയുടെ ആത്മാവിനെ ചിത്രീകരിക്കുന്ന ഇത് ഓരോ ഇന്ത്യക്കാരനെയും അഭിമാന ഭരിതമാക്കും ."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി : ഏപ്രിൽ 02, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,799 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 18,389 പേർ
സജീവ കേസുകൾ ഇപ്പോൾ 0.04%ആണ്
രോഗമുക്തി നിരക്ക് ഇപ്പോൾ 98.77% ആണ്
കഴിഞ്ഞ 24 മണിക്കൂറിനിടെ 1,784 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,73,335 ആയി
കഴിഞ്ഞ 24 മണിക്കൂറിൽ 3,824 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 2.87%
പ്രതിവാര പോസിറ്റിവിറ്റി നിരക്ക് 2.24%
ആകെ നടത്തിയത് 92.18 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,33,153 പരിശോധനകൾ.
ധനകാര്യ മന്ത്രാലയം
ഗവൺമെന്റ് ഇടപാടുകൾ നടത്തുന്നതിന് സ്വകാര്യ ബാങ്കുകൾക്ക് ഉണ്ടായിരുന്ന നിരോധനം നീക്കി
 ഉണ്ടായിരുന്ന നിയന്ത്രണം ഗവൺമെന്റ് നീക്കി. ഇത് ഉപഭോക്താക്കളുടെ സൗകര്യം കൂടുതൽ വർദ്ധിപ്പിക്കുമെന്നും ഉപഭോക്തൃ സേവനങ്ങളുടെ ഗുണനിലവാരവും കാര്യക്ഷമതയും വർദ്ധിപ്പിക്കുമെന്നും പ്രതീക്ഷിക്കുന്നു. ഇന്ത്യൻ സമ്പദ് രംഗത്തിന്റെ വളർച്ചയ്ക്കും ഗവൺമെന്റിന്റെ സാമൂഹിക ക്ഷേമ പദ്ധതികളുടെ പ്രോത്സാഹനത്തിനും സ്വകാര്യ മേഖലാ ബാങ്കുകൾക്കും ഇനി മുതൽ തുല്യപങ്കാളിത്തം ഉണ്ടാകും.
ഇത് സംബന്ധിച്ച നിരോധനം നീക്കിയതോടെ, ഇനിമുതൽ ആർ ബി ഐക്ക് ഗവൺമെന്റ് ഇടപാടുകൾ നടത്തുന്നതിന്, പൊതുമേഖലാ ബാങ്കുകൾക്കൊപ്പം സ്വകാര്യ മേഖലാ ബാങ്കുകൾക്കും അധികാരം നൽകാവുന്നതാണ്.
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ ലക്ഷ്മൺ ജഗ്താപ്പിന്റെ നിര്യാണത്തിൽ പ്രധാനമന്ത്രി അനുശോചിച്ചു
മഹാരാഷ്ട്രയിലെ എം.എൽ.എ ശ്രീ ലക്ഷ്മൺ ജഗ്താപിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“മഹാരാഷ്ട്ര നിയമസഭാംഗം ശ്രീ ലക്ഷ്മൺ ജഗ്താപ് ജിയുടെ നിര്യാണത്തിൽ വേദനിക്കുന്നു. പുണെയുടെയും പരിസര പ്രദേശങ്ങളുടെയും പൊതുക്ഷേമത്തിനും വികസനത്തിനും അദ്ദേഹം വലിയ സംഭാവനകൾ നൽകി. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി.”
പ്രധാനമന്ത്രിയുടെ ഓഫീസ്
ആഭ്യന്തരമായും അന്തർദേശീയ തലത്തിലും മേഘാലയയിലെ പൈനാപ്പിളുകൾക്ക് അർഹമായ അംഗീകാരം ലഭിക്കുന്നതിൽ സന്തോഷമുണ്ട്: പ്രധാനമന്ത്രി
മേഘാലയയിലെ പൈനാപ്പിളുകൾക്ക് ആഭ്യന്തരമായും അന്തർദേശീയ തലത്തിലും അർഹമായ അംഗീകാരം ലഭിക്കുന്നത് സന്തോഷകരമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ന്യൂഡൽഹിയിലെ ഡില്ലി ഹാട്ടിൽ പൈനാപ്പിൾ ഫെസ്റ്റിവലിനെക്കുറിച്ച് മേഘാലയ മുഖ്യമന്ത്രി ശ്രീ കെ. സാങ്മയുടെ എക്സ് ത്രെഡിന് മറുപടിയായി പ്രധാനമന്ത്രി പറഞ്ഞു ;
“മേഘാലയയിലെ പൈനാപ്പിളുകൾക്ക് ആഭ്യന്തരമായും അന്തർദേശീയമായും അർഹമായ അംഗീകാരം ലഭിക്കുന്നത് കാണുന്നതിൽ സന്തോഷമുണ്ട്. അത്തരം ശ്രമങ്ങൾ നമ്മുടെ വൈവിധ്യമാർന്ന കാർഷിക പൈതൃകത്തെ ആഘോഷിക്കുക മാത്രമല്ല, കർഷകരെ ശാക്തീകരിക്കുകയും ചെയ്യുന്നു.
NS
(
ഭവന, നഗരദാരിദ്ര ലഘൂകരണ മന്ത്രാലയം
പിഎംഎവൈ  പദ്ധതിയുടെ കീഴിൽ 56,368 പുതിയ വീടുകളുടെ നിർമ്മാണത്തിന് അനുമതി നൽകി
ന്യൂഡൽഹി, ഫെബ്രുവരി 23, 2021
ന്യൂഡൽഹിയിൽ ഇന്നലെ ചേർന്ന 53-മത് കേന്ദ്ര അനുമതി - നിരീക്ഷണ സമിതി യോഗം, പിഎംഎവൈ  പദ്ധതിയിൻ കീഴിൽ 56,368 വീടുകളുടെ നിർമ്മാണത്തിന് അനുമതി നൽകി. 11 സംസ്ഥാനങ്ങൾ/ കേന്ദ്രഭരണ പ്രദേശങ്ങൾ യോഗത്തിൽ പങ്കെടുത്തു. പദ്ധതിയുടെ ശരിയായ നിർവഹണത്തിനും അവലോകനത്തിനും ഓൺലൈൻ സംവിധാനം  ഉപയോഗിക്കാൻ യോഗത്തിൽ പങ്കെടുത്ത സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി.
വനിതകളുടെ പേരിലോ, വനിതകൾ കൂടി അംഗമായ സംയുക്ത ഉടമസ്ഥാവകാശത്തിൻ കീഴിലോ വീടുകൾ അനുവദിച്ചുകൊണ്ട്, വനിതാ ശാക്തീകരണവും പദ്ധതി പ്രോത്സാഹിപ്പിക്കുന്നുണ്ട്. പിഎംഎവൈ -യു വീടുകളുടെ നെയിം പ്ലേറ്റിൽ, വനിതാ ഗുണഭോക്താക്കളുടെ പേര് ഉൾപ്പെടുത്തിയിട്ടുണ്ടെന്ന് ഉറപ്പുവരുത്താൻ സംസ്ഥാനങ്ങളോടും കേന്ദ്രഭരണപ്രദേശങ്ങളോടും ആവശ്യപ്പെട്ടിട്ടുണ്ട്.
രാജ്യം 75-മത് സ്വാതന്ത്ര്യ ദിനം ആഘോഷിക്കുന്ന 2022ഓടെ എല്ലാവർക്കും വീട് എന്ന ലക്ഷ്യത്തോടെ, നഗരങ്ങളിലെ അർഹരായ എല്ലാ ഗുണഭോക്താക്കൾക്കും സ്ഥായിയായ വീടുകൾ നൽകുന്നതിന് കേന്ദ്ര ഭവന-നഗര കാര്യ മന്ത്രാലയം പ്രതിജ്ഞാബദ്ധമാണ് .
പിഎംഎവൈ -യു വീടുകളുടെ നിർമ്മാണം പലഘട്ടങ്ങളിൽ പുരോഗമിക്കുകയാണ്. ഇതുവരെ 73 ലക്ഷത്തോളം വീടുകളുടെ നിർമ്മാണം തുടങ്ങുകയും, 43 ലക്ഷത്തോളം വീടുകൾ പൂർത്തിയാക്കുകയും ചെയ്തിട്ടുണ്ട്.
RRTN/SKY
(Visitor Counter : 139
വാണിജ്യ വ്യവസായ മന്ത്രാലയം
വ്യവസായ വാണിജ്യരംഗത്തെ സംഘടനകളുമായി മന്ത്രി ശ്രീ പിയൂഷ് ഗോയല് ചര്ച്ച നടത്തി
(വ്യവസായ വാണിജ്യരംഗത്തെ സംഘടനകളുമായി കേന്ദ്ര വാണിജ്യ വ്യവസായ മന്ത്രി ശ്രീ പീയുഷ് ഗോയല് വീഡിയോ കോണ്ഫറന്സിലൂടെ ചര്ച്ച നടത്തി. ലോക്ക്ഡൗണിനുശേഷം അഞ്ചാം തവണയാണ് ശ്രീ പീയുഷ് ഗോയല് സംഘടനകളുമായി ചര്ച്ച നടത്തുന്നത്. കോവിഡ് 19 നെ തുടര്ന്നുണ്ടായ ലോക്ഡൗണും തുടര്ന്നു നല്കിയ ഇളവുകളും വ്യവസായ വാണിജ്യരംഗത്തെ എങ്ങനെ ബാധിച്ചു എന്നറിയുന്നതിനും സാമ്പത്തികരംഗത്തെ പുനരുജ്ജീവിപ്പിക്കാന് സംഘടനകളുടെ നിര്ദേശങ്ങള് സ്വീകരിക്കുന്നതിനുമാണ് ചര്ച്ച നടത്തിയത്.
കേന്ദ്ര വാണിജ്യ വ്യവസായ സഹമന്ത്രിമാരായ ശ്രീ സോം പ്രകാശ്, ശ്രീ എച്ച്. എസ്. പുരി, മന്ത്രാലയത്തിലെ ഉന്നത ഉദ്യോഗസ്ഥര് എന്നിവര് യോഗത്തില് പങ്കെടുത്തു. CII, FICCI, ASSOCHAM, NASSCOM, SICCI തുടങ്ങിയ സംഘടനകളും ചര്ച്ചയുടെ ഭാഗമായി.
സാമ്പത്തികരംഗത്തെ മോശം അവസ്ഥ മാറിക്കഴിഞ്ഞന്നും പുനരുജ്ജീവന സാഹചര്യമാണ് ഇപ്പോഴുള്ളതെന്നും യോഗത്തെ അഭിസംബോധന ചെയ്തുകൊണ്ട് മന്ത്രി പറഞ്ഞു. ഗവണ്മെന്റ് ആവിഷ്ക്കരിച്ച ആത്മ നിര്ഭര് ഭാരത് പദ്ധതിയിലെ നടപടികളിലൂടെ സാമ്പത്തികരംഗത്തെ ഉത്തേജിപ്പിക്കാനാവുമെന്നും അദ്ദേഹം പറഞ്ഞു.
ആത്മനിര്ഭര് ഭാരത് പദ്ധതി 130 കോടി ഇന്ത്യക്കാരിലും ഒരുമയുടെ സന്ദേശം ഉണര്ത്തിയതായി മന്ത്രി ശ്രീ പീയുഷ് ഗോയല് പറഞ്ഞു. നിത്യോപയോഗ സാധനങ്ങളായ ഫര്ണിച്ചര്, കളിപ്പാട്ടങ്ങള്, സ്പോര്ട്സ് ഷൂസ് തുടങ്ങിയവ ഇപ്പോഴും ഇറക്കുമതി ചെയ്യുന്നു എന്ന വസ്തുത നിര്ഭാഗ്യകരമാണ്. രാജ്യത്ത് നൈപുണ്യമുള്ള തൊഴിലാളികളും, സാങ്കേതിക സൗകര്യവും ധാരാളമായുണ്ടായിട്ടാണ് ഇറക്കുമതി ചെയ്യേണ്ടിവരുന്നത്. ഈ അവസ്ഥ മാറേണ്ടിയിരിക്കുന്നു.
കോവിഡ് 19 നെതിരായ പോരാട്ടം, ഗവണ്മെന്റിനു ഒറ്റയ്ക്ക് നടത്താനാവില്ലെന്നും ഇത് രാജ്യത്തിന്റെ പോരാട്ടമാണെന്നും എല്ലാവരും ഇതില് സുപ്രധാന പങ്ക് വഹിക്കണമെന്നും മന്ത്രി പറഞ്ഞു. സംഘടനകളുടെ നിര്ദേശങ്ങള് പരിശോധിച്ച്, നീതിപൂര്വകവും, യാഥാര്ത്ഥ്യബോധമുള്ളതുമായ നിര്ദേശങ്ങളില് സമയബന്ധിതമായ തീരുമാനം കൈക്കൊള്ളുമെന്നും അദ്ദേഹം ഉറപ്പ് നല്കി.
പ്രധാനമന്ത്രിയുടെ ഓഫീസ്
ഇന്തോനീഷ്യയിലെ സെന്ട്രല് സുലവേശിയില് സുനാമിയിലും ഭുകമ്പത്തിലും ഉണ്ടായ ആള്നാശത്തില് പ്രധാനമന്ത്രി അനുശോചിച്ചു
ഇന്തോനീഷ്യയിലെ സെന്ട്രല് സുലവേശിയില് സുനാമിയിലും ഭുകമ്പത്തിലും ഉണ്ടായ ആള്നാശത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'ഇന്തോനീഷ്യയിലെ സെന്ട്രല് സുലവേശിയില് സുനാമിയിലും ഭൂകമ്പത്തിലും ആള്നാശവും മറ്റു നാശനഷ്ടങ്ങളും ഉണ്ടായതില് അങ്ങേയറ്റം ദുഃഖിക്കുന്നു. ഞാന് അങ്ങേയറ്റം അനുശോചിക്കുന്നു. ദുഃഖകരമായ ഈ വേളയില് സമുദ്രമേഖലയിലെ അയല്രാഷ്ട്രത്തിനൊപ്പമാണ് ഇന്ത്യ', പ്രധാനമന്ത്രി പറഞ്ഞു.
(Visitor Counter : 48
പ്രത്യേക സേവനങ്ങളും ഫീച്ചറുകളും
സ്റ്റാഫ് സെലക്ഷൻ കമ്മീഷൻ 11,409 തസ്തികകളിലേക്ക് അപേക്ഷ ലഭിച്ചു
മൾട്ടി ടാസ്കിംഗ്  സ്റ്റാഫ് , സി ബി ഐ സിയിൽ ഹവിൽദാർ, സി ബി എൻ പരീക്ഷ 2022 എന്നിവയ്ക്കായി സ്റ്റാഫ് സെലക്ഷൻ കമ്മീഷൻ 11,409 തസ്തികകളിലേക്ക് ഏപ്രിൽ 2023 ന് രാജ്യമെമ്പാടും കമ്പ്യൂട്ടർ അധിഷ്ഠിത പരീക്ഷ നടത്തും. 2023 ഫെബ്രുവരി 17 വരെ ഓൺലൈൻ അപേക്ഷ സമർപ്പിക്കാം. എംടിഎസ് തസ്തികകളിൽ 10880, ഹവൽദാർ തസ്തികകളിൽ 529 എന്നിങ്ങനെയാണ് ഒഴിവുകളുടെ എണ്ണം. അപേക്ഷ ഫീസ് - 100 രൂപ. വനിതകൾക്കും, പിന്നാക്ക വിഭാഗങ്ങളിൽ ഉള്ളവർക്കും വിമുക്ത ഭടൻമാർക്കും ഫീസ് ഇളവ് ഉണ്ടായിരിക്കും. കൂടുതൽ വിവരങ്ങൾ https://ssc.nic.in എന്ന വെബ്സൈറ്റിൽ ലഭ്യമാണ്.
-NS-
(Visitor Counter : 49
പ്രധാനമന്ത്രിയുടെ ഓഫീസ്
ഭൂട്ടാന്റെ പരമോന്നത സിവിലിയൻ ബഹുമതി നൽകി പ്രധാനമന്ത്രിയെ ആദരിച്ചു
ഈ ഊഷ്മളമായ ആംഗ്യം എന്നെ ആഴത്തിൽ സ്പർശിക്കുകയും ഭൂട്ടാൻ രാജാവിന്റെ മഹത്വത്തിന് എന്റെ നന്ദി അറിയിക്കുകയും ചെയ്യുന്നു: പ്രധാനമന്ത്രി
ഭൂട്ടാൻ രാജാവ് ജിഗ്മേ ഖേസർ നാംഗ്യേൽ വാങ്ചുക്ക്, രാജ്യത്തിന്റെ ദേശീയ ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദിക്ക് ആ രാജ്യത്തെ പരമോന്നത സിവിലിയൻ ബഹുമതിയായ ഓർഡർ ഓഫ് ദി ഡ്രക് ഗയാൽപോ സമ്മാനിച്ചു. ഈ ഊഷ്മളമായ നടപടിക്ക് ഭൂട്ടാനിലെ രാജാവിന് ശ്രീ മോദി നന്ദി അറിയിച്ചു.
ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി, ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
നന്ദി, ലിയോഞ്ചെൻ ! ഈ ഊഷ്മളമായ നടപടി എന്നെ ആഴത്തിൽ സ്പർശിച്ചു, ഒപ്പം ഭൂട്ടാനിലെ രാജാവായ അദ്ദേഹത്തിന്റെ മഹത്വത്തിന് നന്ദി അറിയിക്കുകയും ചെയ്യുന്നു.
നമ്മുടെ ഭൂട്ടാനിലെ സഹോദരീസഹോദരന്മാരിൽ നിന്ന് അങ്ങേയറ്റം സ്നേഹവും വാത്സല്യവും സ്വീകരിക്കാനും ഭൂട്ടാന്റെ ദേശീയ ദിനത്തിന്റെ ശുഭകരമായ വേളയിൽ എല്ലാവർക്കും എന്റെ ആശംസകൾ അറിയിക്കാനും ഈ അവസരത്തിൽ എനിക്ക് അവസരം ലഭിച്ചു.
സുസ്ഥിര വികസനത്തിന്റെ അതുല്യ മാതൃകയ്ക്കും ആഴത്തിലുള്ള ആത്മീയ ജീവിതരീതിക്കും ഭൂട്ടാനെ ഞാൻ അഭിനന്ദിക്കുന്നു. പരമ്പരയായി വന്ന ഡ്രക്ക് ഗ്യാൽപോസ് - അവരുടെ രാജാക്കന്മാർ - രാജ്യത്തിന് സവിശേഷമായ ഒരു സ്വത്വം നൽകുകയും നമ്മുടെ രാജ്യങ്ങൾ പങ്കിടുന്ന അയൽപക്ക സൗഹൃദത്തിന്റെ പ്രത്യേക ബന്ധം പരിപോഷിപ്പിക്കുകയും ചെയ്തു.
ഭൂട്ടാനെ ഏറ്റവും അടുത്ത സുഹൃത്തുക്കളിൽ ഒരാളായും അയൽക്കാരനായും ഇന്ത്യ എപ്പോഴും വിലമതിക്കും, സാധ്യമായ എല്ലാ വഴികളിലും ഭൂട്ടാന്റെ വികസന യാത്രയെ ഞങ്ങൾ പിന്തുണയ്ക്കുന്നത് തുടരും.
പ്രധാനമന്ത്രിയുടെ ഓഫീസ്
ആർബിഐയുടെ രണ്ട് നൂതന ഉപഭോക്തൃ കേന്ദ്രീകൃത സംരംഭങ്ങൾക്ക് പ്രധാനമന്ത്രി നാളെ തുടക്കം കുറിക്കും
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 11 മണിക്ക് റിസർവ് ബാങ്ക് ഓഫ് ഇന്ത്യയുടെ രണ്ട് നൂതന ഉപഭോക്തൃ കേന്ദ്രീകൃത സംരംഭങ്ങൾക്ക് വീഡിയോ കോൺഫറൻസിംഗ് വഴി തുടക്കം കുറിക്കും. ആർബിഐ റീട്ടെയിൽ ഡയറക്ട് സ്കീം, റിസർവ് ബാങ്ക് - ഇന്റഗ്രേറ്റഡ് ഓംബുഡ്സ്മാൻ സ്കീം എന്നിവയാണ് ഈ സംരംഭങ്ങൾ.
റീട്ടെയിൽ നിക്ഷേപകർക്ക് ഗവൺമെന്റ് സെക്യൂരിറ്റീസ് മാർക്കറ്റിലേക്കുള്ള പ്രവേശനം വർദ്ധിപ്പിക്കാൻ ലക്ഷ്യമിട്ടുള്ളതാണ് ആർബിഐ റീട്ടെയിൽ ഡയറക്ട് സ്കീം. കേന്ദ്ര ഗവൺമെന്റും സംസ്ഥാന ഗവൺമെന്റുകളും നൽകുന്ന സെക്യൂരിറ്റികളിൽ നേരിട്ട് നിക്ഷേപിക്കുന്നതിന് ഇത് അവർക്ക് ഒരു പുതിയ വഴി വാഗ്ദാനം ചെയ്യുന്നു. നിക്ഷേപകർക്ക് തങ്ങളുടെ ഗവണ്മെന്റ് സെക്യൂരിറ്റീസ് അക്കൗണ്ട് സൗജന്യമായി ആർബിഐയിൽ എളുപ്പത്തിൽ തുറക്കാനും പരിപാലിക്കാനും കഴിയും.
റിസർവ് ബാങ്ക് - ഇന്റഗ്രേറ്റഡ് ഓംബുഡ്സ്മാൻ സ്കീം ആർ ബി ഐ നിയന്ത്രിക്കുന്ന സ്ഥാപനങ്ങൾക്കെതിരായ ഉപഭോക്തൃ പരാതികൾ പരിഹരിക്കുന്നതിനുള്ള പരാതി പരിഹാര സംവിധാനം കൂടുതൽ മെച്ചപ്പെടുത്താൻ ലക്ഷ്യമിടുന്നു. ഉപഭോക്താക്കൾക്ക് അവരുടെ പരാതികൾ രേഖപ്പെടുത്താൻ ഒരു പോർട്ടലും ഒരു ഇമെയിലും ഒരു വിലാസവും ഉള്ള ‘ഒരു രാജ്യം-ഒരു ഓംബുഡ്സ്മാൻ’ എന്നതിനെ അടിസ്ഥാനമാക്കിയുള്ളതാണ് പദ്ധതിയുടെ മുഖ്യ പ്രമേയം . ഉപഭോക്താക്കൾക്ക് അവരുടെ പരാതികൾ സമർപ്പിക്കാനും രേഖകൾ സമർപ്പിക്കാനും സ്റ്റാറ്റസ് ട്രാക്ക് ചെയ്യാനും ഫീഡ്ബാക്ക് നൽകാനും ഒരൊറ്റ പോയിന്റ് ഓഫ് റഫറൻസ് ഉണ്ടായിരിക്കും. ഒരു ബഹുഭാഷാ ടോൾ ഫ്രീ നമ്പർ പരാതികൾ പരിഹരിക്കുന്നതിനും പരാതികൾ സമർപ്പിക്കുന്നതിനുള്ള സഹായത്തിനുമുള്ള പ്രസക്തമായ എല്ലാ വിവരങ്ങളും നൽകും.
കേന്ദ്ര ധനമന്ത്രിയും ആർബിഐ ഗവർണറും ചടങ്ങിൽ പങ്കെടുക്കും.
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ടെലികോം മേഖലയില് പരിഷ്കാരങ്ങള്ക്കു തുടക്കം കുറിച്ച് ടെലികോം വകുപ്പ്; കെവൈസി പ്രക്രിയകള് ലളിതമാക്കി
കേന്ദ്രഗവണ്മെന്റിനു കീഴിലുള്ള ടെലികമ്മ്യൂണിക്കേഷന്സ് വകുപ്പ് കെവൈസി പ്രക്രിയകള് ലളിതമാക്കിക്കൊണ്ട് ടെലികോം പരിഷ്കാരങ്ങള്ക്കു തുടക്കം കുറിച്ചു. 15.09.2021ലാണ് ടെലികോം വകുപ്പില് പരിഷ്കരണം നടത്തുമെന്ന് മന്ത്രിസഭ പ്രഖ്യാപിച്ചത്. ''പാര്ശ്വവല്ക്കരിക്കപ്പെട്ട വിഭാഗത്തിന് ലോകോത്തര നിലവാരത്തില് ഇന്റര്നെറ്റും ടെലി കണക്റ്റിവിറ്റിയും നല്കാനാണ് ടെലികോം പരിഷ്കാരങ്ങള് ലക്ഷ്യമിടുന്നത്'' എന്ന് നേരത്തെ വാര്ത്താവിനിമയ മന്ത്രി ശ്രീ അശ്വിനി വൈഷ്ണവ് പറഞ്ഞിരുന്നു.
പുതിയ മൊബൈല് കണക്ഷന് എടുക്കുമ്പോഴും നിലവിലുള്ളത് പോസ്റ്റ് പെയ്ഡോ പ്രീപെയ്ഡോ ആയി മാറ്റുമ്പോഴും യഥാര്ത്ഥ തിരിച്ചറിയല് രേഖകള് ഹാജരാക്കി കെവൈസി പ്രക്രിയയിലൂടെ വ്യക്തികള് കടന്നുപോകേണ്ടതുണ്ട്.
അടുത്തിടെ ഓണ്ലൈന്വഴി സേവനങ്ങള് നടത്തുന്നത് ഏവര്ക്കും സ്വീകാര്യമായി മാറിയിട്ടുണ്ട്. മാത്രമല്ല, ഇന്റര്നെറ്റ് സഹായത്തോടെ ഒടിപി നല്കി പല ഉപഭോക്തൃ സേവനങ്ങളും വാഗ്ദാനം ചെയ്യുന്നുമുണ്ട്. കോവിഡ് കാലഘട്ടത്തില് സമ്പര്ക്കരഹിതസേവനങ്ങള് ഉപയോക്താക്കളുടെ സൗകര്യത്തിനും പ്രക്രിയകള് സുഗമമാക്കുന്നതിനുമായി പ്രോത്സാഹിപ്പിക്കേണ്ടതുണ്ട്.
ആധാര് ഉപയോഗിക്കുന്നതിനും യുഐഡിഎഐയില് നിന്ന് വിശദാംശങ്ങള് ഓണ്ലൈനായി തേടുന്നതിനും ഉപഭോക്താക്കളുടെ അനുമതി തേടേണ്ടത് നിര്ബന്ധമാക്കിയിട്ടുണ്ട്.
അതിന്റെ പശ്ചാത്തലത്തില്, സമ്പര്ക്കരഹിതവും ഉപഭോക്തൃ കേന്ദ്രീകൃതവും സുരക്ഷിതവുമായ കെവൈസി പ്രക്രിയകള് അടിയന്തിരമായി നടപ്പിലാക്കുന്നതിന് ഇനിപ്പറയുന്ന ഉത്തരവുകള് വകുപ്പ് പുറപ്പെടുവിച്ചു:
1. ആധാര് അധിഷ്ഠിത ഇ-കെവൈസി
പുതിയ മൊബൈല് കണക്ഷനുകള്ക്ക് ആധാര് അധിഷ്്ഠിത ഇ-കെവൈസി പ്രക്രിയ പുനഃസ്ഥാപിച്ചു. യുഐഡിഎഐയിലൂടെ ആധികാരികത തെളിയിക്കുന്നതിന് ഒരു ഉപയോക്താവിന് ഒരു രൂപ നിരക്കില് ടെലികോം സേവന ദാതാക്കളില് നിന്ന് ഈടാക്കും. ഇതു പൂര്ണമായും കടലാസ്രഹിത ഡിജിറ്റല് പ്രക്രിയയാണ്. ഉപയോക്താവിന്റെ ചിത്രവും യുഐഡിഎഐയില് നിന്നുള്ള മറ്റു വിശദാംശങ്ങളും ടെലികോം സേവനദാതാക്കള്ക്ക് ഓണ്ലൈനായി ലഭ്യമാക്കും.
2. സ്വന്തമായി കെവൈസി സമര്പ്പിക്കല്
ഈ പ്രക്രിയയില്, ഉപയോക്താക്കള്ക്ക് മൊബൈല് കണക്ഷന് നല്കുന്നത് ആപ്പ്/പോര്ട്ടല് അധിഷ്ഠിത ഓണ്ലൈന് പ്രക്രിയയിലൂടെയാണ്. ഉപയോക്താവിന് വീട്ടില്/ഓഫീസില് ഇരുന്നു കൊണ്ട് മൊബൈല് കണക്ഷന് അപേക്ഷിക്കാം. യുഐഡിഎഐയിലൂടെയോ ഡിജിലോക്കറി ലൂടെയോ ഓണ്ലൈന് പരിശോധന നടത്തിയ രേഖകളുപയോഗിച്ച് സിം വീട്ടുപടിക്കലെ ത്തിക്കും.
3.മൊബൈല് കണക്ഷന് പ്രീപെയ്ഡില് നിന്ന് പോസ്റ്റ്പെയ്ഡിലേക്കും തിരിച്ചും ഒടിപി അടിസ്ഥാനമാക്കിയുള്ള മാറ്റം
ഉപയോക്താവിന് വീട്ടിലോ ഓഫീസിലോ ഇരുന്നുകൊണ്ടുതന്നെ ഒടിപി അടിസ്ഥാനമാക്കി മൊബൈല് കണക്ഷന് പ്രീപെയ്ഡില് നിന്നു പോസ്റ്റ് പെയ്ഡിലേക്കും തിരിച്ചും മാറ്റുന്നതിന് പുതിയ സംവിധാനം സഹായിക്കും.
ഉത്തരവിന്റെ വിശദാംശങ്ങള് വകുപ്പിന്റെ വെബ്സൈറ്റില് അപ്ലോഡ് ചെയ്തിട്ടുണ്ട്.
പ്രധാനമന്ത്രിയുടെ ഓഫീസ്
ആചാര്യ വിനോബാ ഭാവെയ്ക്ക് ജന്മദിനത്തിൽ പ്രധാനമന്ത്രി ആദരാഞ്ജലികൾ അർപ്പിച്ചു
ആചാര്യ വിനോബാ ഭാവെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“ആചാര്യ വിനോബാ ഭാവെയുടെ ജന്മദിനത്തിൽ അദ്ദേഹത്തിന് ആദരാഞ്ജലികൾ അർപ്പിക്കുന്നു. സാമൂഹിക പരിഷ്കരണത്തിനും പാർശ്വവൽക്കരിക്കപ്പെട്ടവരുടെ ഉന്നമനത്തിനും വേണ്ടിയുള്ള അദ്ദേഹത്തിന്റെ അചഞ്ചലമായ സമർപ്പണം നമ്മെ പ്രചോദിപ്പിക്കുന്നു. അദ്ദേഹത്തിന്റെ നിസ്വാർത്ഥതയുടെയും ഐക്യത്തിന്റെയും പൈതൃകം വരും നൂറ്റാണ്ടുകളിൽ മനുഷ്യരാശിയെ നയിക്കട്ടെ.
പ്രധാനമന്ത്രിയുടെ ഓഫീസ്
പ്രധാനമന്ത്രി പിഎം-കിസാൻ അടുത്ത ഗഡു ആഗസ്റ്റ് 9 ന് പുറത്തിറക്കും
പ്രധാനമന്ത്രി കിസാൻ സമ്മാൻ നിധി  പദ്ധതിയുടെ കീഴിലുള്ള സാമ്പത്തിക ആനുകൂല്യത്തിന്റെ അടുത്ത ഗഡു പ്രധാനമന്ത്രി ശ്രീ നരേന്ദ്ര മോദി 2021 ആഗസ്റ്റ് 9 ന് ഉച്ചയ്ക്ക് 12:30 ന് വീഡിയോ കോൺഫറൻസിംഗ് വഴി പ്രകാശനം ചെയ്യും. ഇത് 19,500 കോടി രൂപയിലധികം തുക
9.75 കോടിയിലധികം ഗുണഭോക്തൃ കർഷക കുടുംബങ്ങൾക്ക് കൈമാറാൻ പ്രാപ്തമാക്കും. പരിപാടിയിൽ കർഷക ഗുണഭോക്താക്കളുമായി സംവദിക്കുന്ന പ്രധാനമന്ത്രി, രാജ്യത്തോട് അഭിസംബോധനയും ചെയ്യും.
പിഎം-കിസാനെ കുറിച്ച്
പിഎം-കിസാൻ പദ്ധതി പ്രകാരം, 6000/- രൂപയുടെ സാമ്പത്തിക ആനുകൂല്യം പ്രതിവർഷം അർഹതയുള്ള ഗുണഭോക്തൃ കർഷക കുടുംബങ്ങൾക്ക് നൽകുന്നു. 2000 രൂപ യുടെ നാല് പ്രതിമാസ തവണകളായി വീതം ഫണ്ട് നേരിട്ട് ഗുണഭോക്താക്കളുടെ ബാങ്ക് അക്കൗണ്ടുകളിലേക്ക് കൈമാറും. ഈ പദ്ധതിയിൽ, 1.38 ലക്ഷം കോടി രൂപ ഇതുവരെ കർഷക കുടുംബങ്ങൾക്ക് കൈമാറിയിട്ടുണ്ട്.
കേന്ദ്ര കൃഷിമന്ത്രിയും ചടങ്ങിൽ പങ്കെടുക്കും.
(
പ്രധാനമന്ത്രിയുടെ ഓഫീസ്
സുസ്ലോൺ എനർജി സ്ഥാപകൻ തുളസി തന്തിയുടെ വിയോഗത്തിൽ പ്രധാനമന്ത്രി അനുശോചിച്ചു
മുതിർന്ന വ്യവസായിയും സുസ്ലോൺ എനർജിയുടെ സ്ഥാപകനുമായ ശ്രീ തുളസി തന്തിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"ഇന്ത്യയുടെ സാമ്പത്തിക പുരോഗതിക്ക് സംഭാവന നൽകുകയും സുസ്ഥിരമായ വികസനത്തിനുള്ള നമ്മുടെ രാജ്യത്തിന്റെ ശ്രമങ്ങളെ ശക്തിപ്പെടുത്തുകയും ചെയ്ത ഒരു മുൻനിര ബിസിനസ്സ് പ്രമുഖനായിരുന്നു ശ്രീ തുളസി തന്തി. അദ്ദേഹത്തിന്റെ ആകസ്മികമായ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി."
ND
(